Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: A Rendõrségrõl szóló 1994. évi XXXIV. törvény
Paragraph Index: 984

(2) bekezdés a) pont]. A rendõrség az elõállítással a szükséges ideig, de legfeljebb nyolc órán át korlátozhatja a személyi szabadságot, s ez az idõtartam indokolt esetben négy órával meghosszabbítható [33. § (3) bekezdés]. Az elõállításból azonban akadály nélkül közbiztonsági õrizet lehet, s ez alapján az érintett további tizenkét órán át fogva tartható [38. § (1) bekezdés]. A rendõrség tehát pusztán a személyazonosság megállapítása végett huszonnégy órán keresztül korlátozhatja a személyes szabadságot. A szabadságában korlátozott személy ezt az idõt az elõállító helységben tölti a fogvatartottakra és a fogdaszolgálatra vonatkozó szabályok szerint. Az indítványozói álláspont szerint ez aránytalan korlátozása az alapvetõ jogoknak, emellett csökkenti a rendõrségi tevékenység hatékonyságát, felesleges „kényelemhez” szoktatja a hatóságokat. Bizonyos esetekben (ittasság, ön- vagy közveszélyes állapot) a sokáig elhúzódó elõállítás veszélyeztetheti a fogvatartott személy testi épségét, egészségét is. Az indítványozó szerint a pártfogolt személy 72 óra idõtartamra történõ biztonsági õrizetbe vétele ésszerûtlen, szükségtelen szabadságkorlátozást jelent, ha erre annak alapján kerül sor, hogy elrejtõzésétõl alaposan tartani kell, mert ez a rendelkezés sérti a személyi szabadsághoz való jogot [Alkotmány 55. § (1) bekezdés], és lehetõvé teszi a kellõ alap nélkül alkalmazott hatósági kényszert. Mindez — áttételesen — sérti az Alkotmány 8. § (2) bekezdésben foglaltakat is. Az indítványozó szerint a támadott rendelkezés megsemmisítése esetén a pártfogó felügyelet szabályait megszegõ személy az Rtv. alapján továbbra is megfosztható szabadságától, de csak az alkotmányos mértékû 8+ 4 óra idõtartamra [Rtv. 33. § (2) bekezdés e) pont]. II. Az indítványokkal érintett jogszabályok:

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes